
ДО
ОБЩИНСКИ СЪВЕТ 
ПОМОРИЕ


Д О К Л А Д Н А   З А П И С К А

от Иван Алексиев - Кмет на Община Поморие




ОТНОСНО: Предложение за приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество 


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл. 9 от Правилника за организацията и дейността на Общински съвет - Поморие, неговите комисии и взаимодействието му с общинската администрация, внасям в Общински съвет - Поморие следното предложение за приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество.


1. Причини за приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество 
         Съгласно чл. 11 ал. 1 от ЗОС имоти и вещи - общинска собственост, се управляват в интерес на населението в общината съобразно разпоредбите на закона и с грижата на добър стопанин.
Тарифата за базисните цени за отдаване под наем на общински обекти със стопанско и административно предназначение, определя размера на базисната цена и началната цена при провеждане на търг по Наредба №1 на Общински съвет - Поморие за ползване на обекти - общинска собственост.
 Стойността на всяка наемна цена е формирана като са взети предвид възстановяването на пълните разходи при отдаването под наем.
Базисните наемни цени се определят за период от един месец на квадратен метър площ, съобразно предназначението на обекта и съответните прилежащи площи, като при сформирането на цената се включват всички разходи на общината, като работни заплати и осигуровки на персонала; материални, режийни, консултантски; за управление и контрол; по събиране на таксите и други, имащи отношение към формирането на размера на таксата, определени конкретно от общинския съвет, в случаите, когато размерът на таксите не възстановява пълния размер на разходите по предоставянето на услугата, разликата между разходите и размера на таксата е за сметка на общинските приходи.
Месечна наемна цена на кв. м. площ за имоти в регулация с поставени бунгала за отдих и туризъм наемите да се начисляват за цялата година, не е актуализирана от 2008 г.
	Необходимостта от корекция Месечна наемна цена на кв. м площ за посочените имоти се обуславя от драстичният скок на цените на горивата, ел. енергията и материалите, както и подобряването на облика на градските пространства, сградите и архитектурните ансамбли е свързано с повишаване на разходите за поддръжка, включително и на имотите - общинска собственост, върху които са поставени тези преместваеми обекти.  
	В последните години значително се подобриха естетическите качества на градската среда на град Поморие. Реализираха се и продължава изпълнението на редица инфраструктурни проекти от инвестиционната политика на община Поморие, в резултат на което значително се подобри облика на градската среда. 
На основание по - горе казаното се налага приемането на Наредба за изменение и допълнение на Наредба № 1 за реда за придобиване, управление и разпореждане с общинско имущество за актуализация в частта за месечна наемна цена на кв. м площ за имоти в регулация с поставени бунгала за отдих и туризъм наемите да се начисляват за цялата година.

2. Цели, които се поставят с приемането на Наредба за изменение и допълнение на Наредба № 1 за реда за придобиване, управление и разпореждане с общинско имущество на Общински съвет Поморие

Актуализиране на таксите за месечна наемна цена на кв. м площ за имоти в регулация с поставени бунгала за отдих и туризъм наемите да се начисляват за цялата година.

3. Финансови и други средства, необходими за приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество на Общински съвет Поморие

Формирането на месечната наемна цена е на база изчислени преки и непреки разходи свързани с дейността, в т.ч. разходи за фонд работна заплата, осигурителни вноски и издръжка, извлечени от отчета за касово изпълнение на бюджета.
	За прилагане на новата нормативна уредба, прилагаме следната финансова обосновка за таксите за месечна наемна цена на кв. м площ за имоти в регулация с поставени бунгала за отдих и туризъм:

Цена на квадратен метър земя:
1. Поддръжка и ремонт на инфраструктура
1.1. Поддръжка и ремонт пътно платно - 0.14 лв 
1.2. Поддръжка и ремонт тротоари - 0,12 лв.
1.3. Поддръжка и ремонт осветление - 0,10 лв.
2. Фонд работна заплата - 0.04 лв.
3. Административни разходи - 0.05 лв.
Общо - 0,45 лв.

4. Очаквани резултати от приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество на Общински съвет Поморие

	В резултат на приемане на Наредба за изменение и допълнение на Наредба № 1 за реда за придобиване, управление и разпореждане с общинско имущество се очаква подобряване на градската среда и създаването на ясни правила относно ползването на публичните пространства; увеличаване на приходната част на бюджета на Община Поморие.

	5. Анализ на съответствието с правото на европейския съюз:
	Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. При изработването на настоящия нормативен акт са взети предвид основополагащите принципи на правото на Европейския съюз.
На 23.04.2024г. проектът на Наредба за изменение и допълнение на Наредба № 1 за реда за придобиване, управление и разпореждане с общинско имущество е публикуван на официалната интернет страница на община Поморие.
 	Съгласно чл. 26, ал. 3 и ал.4 от Закона за нормативните актове, в законно установения срок от 14 дни, поради настъпващия летен туристически сезон и с оглед защита интересите на гражданите и бизнеса, община Поморие е предоставила възможност на заинтересованите лица да депозират своите предложения и становища по проекта за Наредба за изменение и допълнение на Наредба № 1 за реда за придобиване, управление и разпореждане с общинско имущество, на e-mail адрес mayor@pomorie.bg или в деловодството на община Поморие на адрес:  гр. Поморие, ул. „Солна” № 5. 
Предвид изложеното по-горе предлагам на Общински съвет  - Поморие следния

ПРОЕКТ ЗА РЕШЕНИЕ:
На основание чл. 21, ал. 2 от ЗМСМА на чл. 76, ал. 3 и чл. 79 от Административнопроцесуалния кодекс и чл. 11, ал. 3 и чл. 28, ал. 1 от Закона за нормативните актове, Общински съвет - Поморие приема Наредба за изменение и допълнение на Наредба № 1 за реда за придобиване, управление и разпореждане с общинско имущество, както следва:
I. §1. В Тарифа за базисните цени за отдаване под наем на общински обекти със стопанско и административно предназначение, Раздел I  
общи положения, чл. 2, ал. 1, т. 24 „Базисните наемни цени се определят за период от един месец на квадратен метър площ, съобразно предназначението на обекта и съответните прилежащи площи, се изменят от:

	ПРЕДНАЗНАЧЕНИЕ НА ОБЕКТА
	Месечна наемна цена на кв.м площ за сектор - лева:

	
	 

	
	І
	ІІ
	ІІІ
	ІV
	V

	1
	2
	3
	4
	5
	6

	24. Имоти в регулация с поставени бунгала за отдих и туризъм наемите да се начисляват за цялата година
	0,25
	0,20
	0,20
	0,15
	0,15


Нов текст:
	ПРЕДНАЗНАЧЕНИЕ НА ОБЕКТА
	Месечна наемна цена на кв.м площ за сектор - лева:

	
	 

	
	І
	ІІ
	ІІІ
	ІV
	V

	1
	2
	3
	4
	5
	6

	24. Имоти в регулация с поставени бунгала за отдих и туризъм наемите да се начисляват за цялата година
	0, 45
	0, 35
	0, 35
	0, 25
	0, 25



ІІ. Във връзка с настъпващия летен туристически сезон, както и с необходимостта от последващи и времеемки действия за осигуряване на нуждите на гражданите и гостите на град Поморие и с оглед защита интересите на гражданите и бизнеса, на основание                    чл. 60, ал. 1 от АПК Общински съвет - Поморие допуска предварително изпълнение на настоящото решение. 




С уважение, 
ИВАН АЛЕКСИЕВ
Кмет на Община Поморие

